“Tua wɔn a wɔatwa yɛn ho ahyia no ka mpɛn ason” (12)
Asaf dwom.+79 O Onyankopɔn, amanaman no aba w’agyapade so;+Wɔagu w’asɔrefi kronkron no ho fĩ;+Wɔasɛe Yerusalem pasaa.+2 Wɔde wo nkoa afunu ama wim nnomaa adi,Na wɔde w’anokwafo nam ama asaase so mmoa.+3 Wɔahwie wɔn mogya agu te sɛ nsu de atwa Yerusalem ho ahyia,Na obiara anka a obetumi asie wɔn.+4 Wɔn a wɔtete bɛn yɛn no, yɛn anim agu ase wɔ wɔn anim;+Wɔn a wɔatwa yɛn ho ahyia no tweetwee yɛn di yɛn ho fɛw.5 O Yehowa, wo bo befuw akosi da bɛn? Wo bo befuw afebɔɔ anaa?+W’abufuw bɛdɛw sɛ ogya akosi da bɛn?+6 Hwie w’abufuw gu aman a wonnim wo no so,Na hwie gu ahenni a wɔmmɔ wo din no so.+7 Efisɛ wɔamene Yakob,Na wɔama ne kurow adan amamfo.+8 Mmu yɛn agyanom mfomso ngu yɛn so.+Hu yɛn mmɔbɔ ntɛm,+Efisɛ wɔabrɛ yɛn ase koraa.9 O yɛn nkwagye Nyankopɔn, boa yɛn+Esiane wo din kɛse no nti.Wo din nti, gye yɛn na fa yɛn bɔne kyɛ yɛn.*+10 Adɛn nti na ɛsɛ sɛ amanaman no ka sɛ: “Wɔn Nyankopɔn no wɔ he?”+Wɔn a wɔahwie wo nkoa mogya agu no, sɛ wutua wɔn so ka wɔ amanaman no mu a,Ma yɛn aniwa nhu.+11 Ma ɔdeduani apinisi nnu w’asom.+Wɔn a wɔabu wɔn kumfɔ no,* fa wo tumi kɛse no* kora wɔn so.*+12 O Yehowa, tua wɔn a wɔatwa yɛn ho ahyia no ka mpɛn ason,+Efisɛ wɔatwa wo adapaa.+13 Na yɛn a yɛyɛ wo man ne wo nguan a wohwɛ yɛn so no,+Yɛbɛda wo ase akosi daa;Yebeyi wo ayɛ awo ntoatoaso nyinaa mu.+
twi_Latn twi_Latn